stanford-oval/wikipedia huggingface dataset:
เฮเลน ฮันต์

| เฮเลน ฮันท์ |
| --- | --- |

สารนิเทศภูมิหลัง
เกิด:  (1963-06-15) 15 มิถุนายน ค.ศ. 1963 (61 ปี) Helen Elizabeth Hunt แคลิฟอร์เนีย สหรัฐอเมริกา
คู่สมรส: Hank Azaria (1999-2000)
คู่ครอง: Matthew Carnahan (2001-ปัจจุบัน)
รางวัล
ออสการ์: นักแสดงนำหญิงยอดเยี่ยม  1997 เพียงเธอ..รักนี้ดีสุดแล้ว
เอมมี: Outstanding Lead Actress in a Comedy Series   1996, 1997, 1998, 1999 Mad About You
ลูกโลกทองคำ: Best TV Actress - Comedy/Musical   1994, 1995, 1997 Mad About You  Best Actress - Motion Picture Musical/Comedy   1998 As Good as It Gets
เฮเลน ฮันท์ (อังกฤษ: Helen Hunt) เกิดเมื่อวันที่ 15 มิถุนายน ค.ศ. 1963 เป็นนักแสดงชาวอเมริกัน โด่งดังจากบทบาทในซิทคอมทางโทรทัศน์เรื่อง  Mad About You
ประวัติ

เฮเลน ฮันท์เกิดมา ในครอบครัว ที่รายรอบด้วยศิลปิน เดินทางไปมาระหว่าง แอลเอ กับนิวยอร์ก เพื่อติดตามพ่อที่เป็นผู้กำกับละครเวที และครูฝึกสอน การแสดง ส่วนแม่เป็นช่างภาพ เธอเริ่มการแสดงทางโทรทัศน์เมื่ออายุได้ 9 ขวบ แต่ก็ได้แสดงในภาพยนตร์ที่ไม่ค่อยมีคนรู้จักเรื่องแรกเรื่อง Rollercoaster เธอศึกษาจบจาก Providence High School ที่ Burbank ในแคลิฟอร์เนีย เข้าศึกษาต่อระดับมหาวิทยาลัยที่ University of California Los Angeles หลังจากนั้นเธอเริ่มเล่นซีรีส์ตลกเรื่อง It Takes Two ในปี 1982 และมีเรื่อง Girls Just Want to Have Fun ซึ่งแสดงคู่กับ Sarah Jessica Parker ตามด้วย Peggy Sue Got Married ที่เธอ ได้แสดงกับ Kathleen Turner และ Nicolas Cage
ในปี 1987 ได้แสดงร่วมกับ แมททิว บรอเดริก เรื่อง Project X ซึ่งต่อมาทั้งคู่เป็นแฟนกันในชีวิตจริง จนเธอมาโด่งดังมากกับ เรื่อง Mad About You ซีรีส์ทางช่อง NBC  และเมื่อถ่ายทำ มาถึงปี 1999 เธอก็ได้ รับค่าตัวถึง หนึ่งล้านเหรียญ ต่อหนึ่งตอน จากนั้นมีผลงานเรื่อง The Waterdance ชื่อเสียง ที่เธอได้รับ จากการแสดง ทางโทรทัศน์ ทำให้เธอ เริ่มได้รับ ข้อเสนอ จากบริษัท ภาพยนตร์ ให้แสดงใน ภาพยนตร์ ทุนสร้างสูง หลายๆเรื่อง อย่างเรื่อง Twister ตามมาด้วย As Good As It Gets ที่เธอแสดงร่วมกับ Jack Nicholson ในปี 1997 และทำให้ ทั้งคู่ได้รับ รางวัลออสการ์ ในสาขาดารานำไปครอง
แต่แล้วในปี 1998 เธอก็หันไปเล่นละครเวทีอีกกับบทละครของ Shakespeare เรื่อง Twelfth Night และยังมารับบทนำคู่กับ Kevin Spacey และหนุ่มน้อย Joel Osment ในภาพยนตร์เรื่อง Pay It Forward และต่อจากนั้นแสดงกับ Mel Gibson ในภาพยนตร์เรื่อง What Women Want และประกบกับเจ้าของ ออสการ์หลายตัวอย่าง Tom Hanks ในเรื่อง Cast Away
ด้านชีวิตส่วนตัว เธอหย่าขาดจาก Hank Azaria ในปี 2000
เฮโรแห่งอะเล็กซานเดรีย

| เฮโรแห่งอะเล็กซานเดรีย |
| --- | --- |

เกิด: ประมาณ ค.ศ. 10
เสียชีวิต: ประมาณ ค.ศ. 70
พลเมือง: โรมัน กรีก และ อะเล็กซานเดรีย
อาชีพทางวิทยาศาสตร์
สาขา: คณิตศาสตร์
 
แอโอลิไพล์
เฮโรแห่งอะเล็กซานเดรีย (อังกฤษ: Hero of Alexandria; ประมาณ ค.ศ. 10 – ค.ศ. 70) หรือ เฮรอนแห่งอะเล็กซานเดรีย (Heron of Alexandria) เป็นนักคณิตศาสตร์ วิศวกรชาวอะเล็กซานเดรีย และ เป็นอาจารย์สอนที่มิวเซียม หอสมุดแห่งอะเล็กซานเดรีย ในยุคจักรวรรดิโรมัน เขามีผลงานประดิษฐ์หลายอย่าง ที่สำคัญคือ แอโอลิไพล์ (aeolipile) ซึ่งใช้ไอน้ำในการขับเคลื่อนลูกบอลที่อยู่ด้านบน ถือเป็นเครื่องจักรไอน้ำชนิดแรก ๆ และประดิษฐ์เครื่องจำหน่ายสินค้าอัตโนมัติ นอกจากนี้ เฮโรยังมีผลงานด้านคณิตศาสตร์ คือการประมาณค่ารากที่สองและสูตรของเฮรอน (Heron's formula)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เฮโรแห่งอะเล็กซานเดรีย
Heron of Alexandria | Encyclopædia Britannica
Heron of Alexandria - A Beautiful Mind
เฮลอินเอเซล (2015)

เฮลอินเอเซล (2015) (อังกฤษ: Hell in a Cell (2015)) เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ซึ่งจัดเป็นปีที่ 7 แล้ว สถานที่จัดคือ สเตเปิลส์เซ็นเตอร์ ในเมือง ลอสแอนเจลิส, รัฐแคลิฟอร์เนีย สหรัฐอเมริกา เมื่อวันที่ 25 ตุลาคม 2015
เบื้องหลัง

ในเรสเซิลเมเนีย ครั้งที่ 30 บร็อก เลสเนอร์ ได้เอาชนะ ดิอันเดอร์เทเกอร์ และหยุดสถิติไร้พ่ายของอันเดอร์เทเกอร์ 16 เดือนต่อมาในศึก ซัมเมอร์สแลม (2015) อันเดอร์เทเกอร์ เอาชนะเลสเนอร์ ไปได้ในการรีแมตช์ ในไนท์ออฟแชมเปียนส์ (2015) ได้มีการประกาศว่า เลสเนอร์ จะเจอกับ อันเดอร์เทเกอร์ ในเฮลล์อินเอเซลล์ แมทช์ เป็นคู่เอก
ผลการปล้ำ

| ลำดับ | ผล | กำหนด | เวลา |
| --- | --- | --- | --- |
| ก่อนเริ่มรายการ | ดอล์ฟ ซิกก์เลอร์, ซีซาโร และ เนวิลล์ ชนะ รูเซฟ, เชมัส และ คิง บาร์เร็ตต์ | แมตช์แทกทีม | 11:38 |
| 1 | อัลเบร์โต เดล รีโอ (พร้อมด้วย เซบ โคลเตอร์) ชนะ จอห์น ซีนา (c) | แมตช์เดี่ยว ชิงแชมป์ WWE United States Championship | 7:46 |
| 2 | โรแมน เรนส์ ชนะ เบรย์ ไวแอ็ตต์ | แมตช์กรงเหล็กเฮลอินเอเซล | 23:08 |
| 3 | เดอะนิวเดย์ (บิ๊ก อี และ โคฟี คิงส์ตัน) (c) ชนะ เดอะ ดัดลีย์ บอยซ์ (บับบา เรย์ ดัดลีย์ และ ดี-วอน ดัดลีย์) | แมตช์แทกทีม ชิงแชมป์ WWE Tag Team Championship | 8:26 |
| 4 | ชาร์ลอตต์ (c) ชนะ นิกกี เบลลา โดยซับมิสชั่น | แมตช์เดี่ยว ชิงแชมป์ WWE Divas Championship; ห้ามมีนักมวยปล้ำคนอื่นอยู่ข้างเวที | 10:39 |
| 5 | เซท โรลลินส์ (c) ชนะ เคน | แมตช์เดี่ยว ชิงแชมป์ WWE World Heavyweight Championship; ถ้าปีศาจเคนแพ้, ผ.อ.เคนจะถูกไล่ออกจากตำแหน่งอำนวยการฝ่ายปฏิบัติการ | 14:36 |
| 6 | เควิน โอเวนส์ (c) ชนะ ไรแบ็ก | แมตช์เดี่ยว ชิงแชมป์ WWE Intercontinental Championship | 5:35 |
| 7 | บร็อก เลสเนอร์ (พร้อมด้วย พอล เฮย์แมน) ชนะ ดิอันเดอร์เทเกอร์ | แมตช์กรงเหล็กเฮลอินเอเซล | 18:07 |
 (c) – หมายถึงเจ้าของเข็มขัดแชมป์ก่อนเริ่มแข่งขัน
ดูเพิ่ม

เฮลอินเอเซล
รายชื่อรายการเพย์-เพอร์-วิวของดับเบิลยูดับเบิลยูอี
แหล่งข้อมูลอื่น

Official website
เฮอร์ (นักร้อง)

| เฮอร์ |
| --- | --- |
เฮอร์ในปี 2019
ข้อมูลพื้นฐาน
ชื่อเกิด: กาเบรียลลา ซาร์มิเอนโต วิลสัน
รู้จักในชื่อ: กาบี วิลสัน
เกิด:  (1997-06-27) 27 มิถุนายน ค.ศ. 1997 (27 ปี) บาเยโฆ รัฐแคลิฟอร์เนีย สหรัฐ
แนวเพลง: อาร์แอนด์บี
อาชีพ: นักร้อง นักแต่งเพลง
เครื่องดนตรี: เสียงร้อง กีตาร์
ช่วงปี: 2011–ปัจจุบัน
ค่ายเพลง: อาร์ซีเอ เอ็มบีเค

เว็บไซต์: her-official.com
นักดนตรี
กาเบรียลลา ซาร์มิเอนโต วิลสัน (อังกฤษ: Gabriella Sarmiento Wilson; เกิด 27 มิถุนายน ค.ศ. 1997) หรือชื่อในวงการคือ เฮอร์ (H.E.R. ออกเสียงว่า "her", ย่อมาจาก "Having Everything Revealed") เป็นนักร้องและนักแต่งเพลงชาวอเมริกัน ผู้ได้รับรางวัลมากมาย รวมถึงรางวัลออสการ์หนึ่งครั้งและรางวัลแกรมมีห้าครั้ง และยังได้รับการเสนอชื่อเข้าชิงรางวัลลูกโลกทองคำหนึ่งครั้ง อเมริกันมิวสิกอะวอดส์สามครั้ง และบิลบอร์ดมิวสิกอะวอดส์อีกสี่ครั้ง
หลังจากซิงเกิลแรกภายใต้ชื่อจริงของเธอไม่ประสบความสำเร็จ เธอกลับมาอีกครั้งในปี 2016 โดยใช้ชื่อว่า เฮอร์ และออกอีพีแรกชื่อ เฮอร์วอลุม 1 ภายใต้สังกัดอาร์ซีเอ อัลบั้มรวมเพลงชุดแรก เฮอร์ (2017) ทำให้เธอคว้ารางวัลแกรมมี สาขาการแสดงเพลงอาร์แอนด์บียอดเยี่ยมและอัลบั้มอาร์แอนด์บียอดเยี่ยม อัลบั้มรวมเพลงชุดที่สอง ไอยูสด์ทูโนว์เฮอร์ ยังได้รับการเสนอชื่อเข้าชิงรางวัลแกรมมี สาขาอัลบั้มแห่งปีและเพลงแห่งปี จากเพลง "ฮาร์ดเพช" ในปี 2021 เธอได้รับรางวัลแกรมมี สาขาเพลงแห่งปี จากเพลง "ไอแคนต์บรีด" และรางวัลออสการ์ สาขาเพลงประกอบภาพยนตร์ยอดเยี่ยม จากเพลง "ไฟต์ฟอร์ยู" ซึ่งประกอบภาพยนตร์เรื่อง จูดาส แอนด์ เดอะ แบล็ก เมสไซอาห์
ผลงานเพลง

แบ็กออฟมายไมนด์ (2021)
ทัวร์

คอนเสิร์ตของตัวเอง
ไลตส์ออนทัวร์ (2017)
ไอยูสด์ทูโนว์เฮอร์ทัวร์ (2018)
แบ็กออฟมายไมนด์ทัวร์ (2021)
คอนเสิร์ตร่วมกับศิลปินอื่น
ไบรสัน ทิลเลอร์ – เซตอิตออฟทัวร์ (2017)
คริส บราวน์ – ฮาร์ตเบรกออนอะฟูลมูนทัวร์ (2018)
ไชล์ดิช แกมบิโน – ดิสอิสอเมริกาทัวร์ (2019)
โคลด์เพลย์ – มิวสิกออฟเดอะสเฟียส์เวิลด์ทัวร์ (2022)
แหล่งข้อมูลอื่น

เว็บไซต์ทางการ
แหนบรับไฟ

แหนบรับไฟแบบมีแขนลักษณะรูปเพชร ของทางรถไฟในสวิสเซอร์แลนด์
แหนบรับไฟ (อังกฤษ: Pantograph) หรือศัพท์เก่าคือ สาลี่ เป็นอุปกรณ์ที่ติดตั้งบนหลังคาของตู้รถไฟ, รถราง หรือยานพาหนะไฟฟ้า มีแปรงถ่านแกรไฟต์ซึ่งมีคุณสมบัตินำไฟฟ้า เพื่อใช้แตะกับสายส่งไฟฟ้าในระบบจ่ายไฟฟ้าเหนือหัว แหนบรับไฟถูกคิดค้นขึ้นในปี ค.ศ. 1879 โดย วัลเทอร์ ไรเชิล (Walter Reichel) หัวหน้าวิศวกรของบริษัท ซีเมนส์ & ฮัลส์เคอ (Siemens & Halske) ในจักรวรรดิเยอรมัน
แหนบรับไฟถือเป็นตัวรับกระแสไฟ (current collector) ที่ใช้งานแพร่หลายมากที่สุด เนื่องจากเหมาะแก่การรับไฟฟ้าแรงสูงซึ่งเอื้อต่อการเดินรถที่ความเร็วสูงกว่า เนื่องจากตัวรับกระแสไฟทำจากก้อนถ่านจึงมีความเปราะบาง สามารถแตกหรือหลุดออกมาได้ระหว่างใช้งาน ดังนั้นจึงจำเป็นต้องหมั่นตรวจสอบและเปลี่ยนแปรงถ่านอยู่บ่อยครั้ง แหนบรับไฟที่มีสภาพไม่ดีอาจสร้างความเสียหายแก่สายส่งได้
หลักการทำงานของแหนบรับไฟ จะใช้ระบบนิวเมติกส์ (อังกฤษ: Pneumatic system) ในการยกแขนของแหนบรับไฟ และใช้ หน้าสัมผัสคาร์บอน (อังกฤษ: carbon contact) ในการรับไฟเข้าสู่ระบบ
วีดีโออธิบายหลักการทั้งงานทั้งหมดของแหนบรับไฟใน YouTube เชงทฤษฎีทั้งหมด ( The Brilliant Engineering behind Pantographs! ) หรือแบบย่อ (working principle of pantograph | how does pantograph works?)
| ด ค กโครงสร้างทางรถไฟ |
| --- | --- |
ทางรถไฟ:  ทางเดี่ยว  การสวนทาง  ทางคู่  ทางสาม  ทางสี่ 
การสับราง:  บอลลูนลูป  เฮดส์ชัน  ย่านรถไฟ  คลาสิฟิเคชันยาร์ด 
ชุมทางรถไฟ:  ชุมทางต่างระดับ  ชุมทางตัดกัน  ชุมทางคู่  Facing and trailing  ชุมทางสี่แยก  สามเหลี่ยมกลับรถจักร  ประแจ  ตะเฆ่  จุดตัดเสมอระดับทางรถไฟ 
สถานีรถไฟ:  ชานชาลา ชานชาลาด้านข้าง  ชานชาลาเกาะกลาง  ชานชาลายื่น  ชานชาลาต่างระดับ  สเปนิชโซลูชัน  ชานชาลาเปลี่ยนเส้นทาง  สถานีรถไฟปลายทาง  สถานีรถไฟเปลี่ยนเส้นทาง  บอลลูนลูป 
การไต่เขา:  โค้งเกือกม้า  รางซิกแซ็ก  รางเกลียว 
เทคนิคทางราง:  ช่วงกว้างราง  รัศมีความโค้งราง  ความลาดชันราง  การจ่ายไฟฟ้า (รางที่สาม · รางที่สี่ · เหนือหัว · แหนบรับไฟ)  ตัวรับกระแสไฟ  Cant deficiency
ที-อารา

| ที-อารา |
| --- | --- |
ที-อาราในปี ค.ศ. 2017  จากซ้ายไปขวา: คิวรี, ฮโยมิน, จีย็อน และอึนจ็อง
ข้อมูลพื้นฐาน
ที่เกิด: โซล เกาหลีใต้
แนวเพลง: เคป็อป แดนซ์ป็อป นู-ดิสโก อิเล็กโทรป็อป ซินท์ป็อป
ช่วงปี: 2009–2017 2020–ปัจจุบัน
ค่ายเพลง: เอ็มบีเค ดิงโก อีเอ็มไอเจแปน บานานาคัลเจอร์
กลุ่มย่อย: ที-อาราเอ็นโฟร์ คิวบีเอส

สมาชิก:  คิวรี  อึนจ็อง  ฮโยมิน  จีย็อน 
อดีตสมาชิก:  จีแอ  จีว็อน  ฮวาย็อง  อารึม  ดานี  โบรัม  โซย็อน 

เว็บไซต์: dingoxt-ara.com
ที-อารา (เกาหลี: 티아라, อักษรโรมัน: T-ara) เป็นศิลปินเกิร์ลกรุปสัญชาติเกาหลีใต้ ภายใต้สังกัดค่ายเอ็มบีเคเอนเตอร์เทนเมนต์ (เปลี่ยนค่ายเก่าคือ ซีซีเอ็ม (CCM)) ในปี ค.ศ. 2009 ก่อนเปิดตัวที-อาราได้รับความสนใจเป็นอย่างมากในฐานะวงน้องใหม่ ซึ่งได้ฝึกซ้อมเตรียมงานมาเป็นเวลานานกว่า 3 ปี ซึ่ง ณ เวลานั้น ที-อารา ประกอบด้วยสมาชิก 5 คน และในเดือนเมษายน พ.ศ. 2552 ที-อาราได้ปล่อยเพลง "กู๊ดเพอร์สัน" (Good Person) ซึ่งเป็นเพลงประกอบละครเรื่อง ซินเดอเรลลาแมน (Cinderella Man) ของช่องเอ็มบีซี (MBC) ต่อมาในเดือนมิถุนายน ค.ศ. 2009 ได้มีการปรับเปลี่ยนสมาชิกภายในวงครั้งใหญ่ ซึ่งสมาชิก จีว็อน และ จีแอ ได้ถอนตัวออกไป ในเดือนถัดมา ที-อาราได้เปิดตัวใหม่อีกครั้งพร้อมสมาชิก 6 คน รวมถึงได้ย้ายค่ายไปสังกัด MBK.ent ในปัจจุบันและได้ปล่อยเพลงเปิดตัวซิงเกิล "Lies" และเปิดตัวสมาชิกคนที่ 7 ในวันที่ 16 กรกฎาคม พ.ศ. 2553 คือ "ฮวา-ย็อง" ก่อนที่จะประกาศเพิ่มสมาชิกวงอีก 2 คน ในช่วงมีนาคม พ.ศ. 2555 คือ อารึมและดานี โดยตั้งแต่ก่อนเปิดตัวจนถึงปัจจุบัน ที-อารามีการสับเปลี่ยนกันเป็นหัวหน้าวงมาโดยตลอด ซึ่งปัจจุบัน (กรกฎาคม พ.ศ. 2556) ตำแหน่งหัวหน้าวงคือ "คิวรี"
ที-อารา นั้นหมายถึงจุดมุ่งหมายในการเป็นราชินีแห่งวงการเพลง ที่สวมใส่มงกุฎอันสวยงาม
ประวัติ > ก่อนเปิดตัว

เดิมที ที-อาราประกอบด้วยสมาชิกทั้งหมด 5 คน ได้แก่  ฮโย-มิน, จี-แอ, จี-ว็อน, จี-ย็อน และอึน-จ็อง ซึ่งได้ฝึกซ้อมเตรียมงานมาเป็นเวลานานกว่า 3 ปี และได้ปล่อยเพลงแรก "Good Person" ซึ่งเป็นเพลงประกอบละครเรื่อง Cinderella Man ของช่องเอ็มบีซี (MBC) ออกมา และตอนต้นปี ค.ศ. 2009 จีย็อนได้เข้าร่วมโครงการกับซียา (SeeYa) และดาวีชี (Davichi) ปล่อยเพลง "Women's Generation" และเพลง "We were in love" ออกมา
ในเดือนมิถุนายน ค.ศ. 2009 ทางบริษัท MBK.ent ได้ปรับเปลี่ยนสมาชิกวงด้วยการถอดสมาชิกเดิมอย่างจี-ว็อน และจี-แอ ออกไป ก่อนจะเพิ่มสมาชิกใหม่เข้ามาอีก 3 คนคือ โบรัม, โซ-ย็อน และคิวรี ก่อนจะเริ่มโปรโมทด้วยการปล่อยภาพออกสมาชิกทั้งหมดออกมาในเดือนกรกฎาคม ค.ศ. 2009 และหลังจากนั้นไม่นาน ที-อาราได้ปล่อยเพลงเปิดตัวซิงเกิล "Lies" ออกมาในที่สุด
ประวัติ > ค.ศ. 2009: เปิดตัว

ที-อาราได้ปล่อยทีเซอร์เพลง "Lies" และ "Wanna Play?" ออกมาให้ชมกันในวันที่ 25 กรกฎาคม 2009 และปล่อยมิวสิกวิดีโอเพลง "Lies" ออกมาครั้งแรกในวันที่ 28 กรกฎาคม 2009 ก่อนจะเปิดตัวครั้งแรกในรายการทอล์กโชว์ Radio Star ทางสถานีโทรทัศน์ MBC และวันที่ 29 กรกฎาคม 2009 ที-อาราก็ขึ้นโชว์ครั้งแรกบนรายการ M! Countdown ของช่อง Mnet ด้วยเพลง "Lies" และ "Wanna Play?" อย่างไรก็ตามก็ได้เกิดกระแสวิพากษ์วิจารณ์จากชาวเน็ตเกี่ยวกับการลิปซิงก์ในการขึ้นเวทีครั้งแรกของพวกเธอ แต่ในที่สุด ที-อาราก็สามารถร้องสดได้ในเวทีต่อ ๆ มา
ในวันที่ 15 กันยายน ค.ศ. 2009 อึนจ็อง, โซย็อน, ฮโยมิน และจีย็อน ได้เข้าร่วมโครงการพิเศษกับศิลปินร่วมสังกัดวงซูเปอร์โนวา (เกาหลี: 초신성; อังกฤษ: Supernova) ปล่อยเพลงดิจิทัลซิงเกิล "TTL (Time To Love)" ซึ่งก็ได้รับความนิยมเป็นมาก และต่อมาในเดือนตุลาคม 2009 สมาชิกทั้งหมดจากที-อาราและซูเปอร์โนวารวม 12 คน ได้ปล่อยเพลง "TTL Listen.2" ตามออกมา ซึ่งเดิมทีเพลง "TTL (Time To Love)" มีสมาชิกเพียง 7 คนเท่านั้น
ในวันที่ 1 ธันวาคม ค.ศ. 2009 ที-อาราได้ปล่อยอัลบั้มเต็มอัลบั้มแรกออกมาชื่อ Absolute First Album ซึ่งภายในอัลบั้มนี้มีเพลง "Like the First Time" (เกาหลี: "처음처럼") และ "Bo Peep Bo Peep" ถูกนำสร้างมิวสิกวิดีโอให้ชมกัน
ประวัติ > ค.ศ. 2010: ความนิยมที่มากยิ่งขึ้น

ในวันที่ 1 มกราคม ค.ศ. 2010 ที-อาราได้รับรางวัลอันดับ 1 "Music Bank K-Chart" ครั้งแรกในรายการ KBS2 Music Bank และสองวันหลังจากนั้น ที-อาราก็ได้รางวัลที่ 1 "Mutizen Song" เป็นครั้งแรกจากรายการ SBS Inkigayo ได้สำเร็จ ซึ่งช่วงนั้นเป็นเทศกาลปีใหม่ที-อารายังได้แสดงเพลง "Bo Peep Bo Peep" เวอร์ชันฮันบกให้ได้รับชมกัน ที-อารายังสามารถคว้ารับรางวัล "Music Bank K-Chart" และ "Mutizen Song" จากทั้งสองรายการ ในสัปดาห์ต่อมาอีกด้วย
หลังจากนั้นในเดือนเดียวกัน MBK.ent ได้ออกมาประกาศถึงโครงการกลุ่มพิเศษ "Wonder Woman" ซึ่งเป็นโครงการภาคต่อจากโครงการ "Women's Generation" โดยในครั้งนี้ อึนจ็อง และ ฮโยมิน ได้ไปเข้าร่วมโครงการนี้กับ SeeYa และ Davichi ซึ่งในระหว่างนั้น ที-อาราก็ได้เริ่มโปรโมทเพลง "Like the Begining" ระหว่างนั้นจีย็อนก็เริ่มถ่ายทำละครเรื่อง God of Study (เกาหลี: 공부의 신) ของสถานี KBS ทำให้ไม่สามารถทำกิจกรรมบนเวทีกับสมาชิกอีก 5 คนได้บ่อยครั้ง หลังจากนั้นเพียงไม่นานโซย็อนได้รับเชื้อไข้หวัดใหญ่สายพันธ์ H1N1 ทำให้ไม่สามารถทำกิจกรรมต่อไปได้ และทางต้นสังกัดตัดสินใจยุติการทำกิจกรรมอัลบั้มชุด ที่ 1 ของที-อาราทั้งหมดในเวลาต่อมา
ในช่วงเดือนกุมภาพันธ์ ค.ศ. 2010 ที-อาราได้กลับมาในแนวเซ็กซีในผลงานอัลบั้มรีแพ็คเกจ "Breaking Heart" โดยมีเพลงใหม่ "I Go Crazy Because of You" ซึ่งทำให้ ที-อาราสามารถชนะรายการเพลงได้ถึง 3 ครั้ง คือ Mnet M! Countdown (18 มีนาคม) , SBS Inkigayo Mutizen Song (21 มีนาคม) และ SBS Inkigayo Mutizen Song (28 มีนาคม) ซึ่งเพลง "I Go Crazy Because of You" มียอดดาวน์โหลดมากที่สุดเป็นลำดับที่ 5 ของปี ค.ศ. 2010 ในช่วงครึ่งปีหลังต้นสังกัดได้ประกาศเพิ่มสมาชิกใหม่ "ฮวาย็อง" เข้ามา และที-อาราประกาศคัมแบ็กอีกครั้งในเดือนธันวาคมด้วยแนวคิดอินเดียนแดงในผลงานมินิอัลบั้ม "Temptastic" โดยมีเพลงใหม่ "Yayaya" แต่ทว่าเพลงรอง "Why Are You Being Like This" ก็เป็นที่ชื่นชอบของแฟนเพลงเหมือนกัน ที-อาราจึงโปรโมทเพลง "Why Are You Being Like This" ในช่วงท้ายโปรโมทก่อนยุติการทำกิจกรรมอัลบั้มชุดนี้
นอกจากนี้ ที-อารายังได้รับรางวัลจากรายการต่าง ๆ มากมาย ทั้งยังมีงานการแสดง งานโฆษณามากมายอีกด้วย และยังได้รับรางวัล Melon Music Award TOP10 อีกด้วย ทำให้ ที-อาราได้เป็นที่รู้จักมากยิ่งขึ้นสำหรับแฟนเพลงมากกว่าปีที่แล้ว ซึ่งความโด่งดังนี้ ทำให้ที-อาราขึ้นเป็นหนึ่งในเกิลกรุ๊ปแถวหน้าของวงการเคป็อป
ประวัติ > ค.ศ. 2011: อัลบั้ม John Travolta Wannabe, การบุกตลาดญี่ปุ่น และอัลบั้ม Black Eyes

ช่วงมิถุนายน ค.ศ. 2011 ต้นสังกัดได้ประกาศว่า ที-อารา จะกลับมาด้วยเพลง "Roly-Poly" ในวันที่ 1 กรกฎาคม และยังประกาศถึงการบุกตลาดเพลงญี่ปุ่น โดยจัดโชว์เคสในวันที่ 5 กรกฎาคม โดย ที-อาราได้ตกลงเซ็นสัญญาเป็นศิลปินภายใต้การดูแลกับเจ-ร็อก มูลค่าสูงสุดกว่า 350 ล้านเยน (132 ล้านบาท) และบริษัทจัดจำหน่ายของ ที-อารา ที่ญี่ปุ่นคือ EMI MUSIC JAPAN ทั้งนี้ทางต้นสังกัดและ เจ-ร็อก มีแผนให้ที-อารามีส่วนร่วมในละคร รวมทั้งการเป็นพิธีกร, ร้องเพลง, และแสดงภาพยนตร์อีกด้วย
ในวันที่ 5 กรกฎาคม ค.ศ. 2011 จะเป็นโชว์เคสแรกอย่างเป็นทางการของที-อาราในญี่ปุ่น สำหรับโชว์เคสแรกจัดขึ้นที่ Shibuya AX Hall
คิมกวังซู ประธาน MBK.ent และ ที-อารา ร่วมกันเปิดตัวร้านคาเฟ่ ภายใต้แนวคิดสตาร์ช็อป ในวันที่ 1 กรกฎาคม ค.ศ. 2011 ณ ถนนสายหลักคังนัม โซล โดยชื่อร้านมีชื่อว่า "Page One" ซึ่งได้แรงบันดาลใจมาจากละครเรื่อง Coffee House ที่จบไปแล้ว ซึ่งอึนจ็องได้เคยร่วมแสดง
เมื่อวันที่ 14 มิถุนายน ค.ศ. 2011 ทาง MBK.ent ได้ประกาศเปลี่ยนตัวตำแหน่งหัวหน้าวงจากโบรัมมาเป็นฮโยมินแทน และออกมินิอัลบั้ม "John Travolta Wannabe" ด้วยแนวคิดยุค 80 ในวันที่ 30 มิถุนายน ค.ศ. 2011 พร้อมกับกลับมาในรายการ M! Countdown ในวันเดียวกัน
ประวัติ > ค.ศ. 2012

MBK.ent ได้ประกาศวันที่อย่างแน่นอนที่จะปล่อยมินิอัลบั้มของที-อารา ในชื่อว่า "Mirage" พร้อมกับปล่อยเพลงแรก " Sexy Love" ในวันที่ 3 กันยายน ในการกลับมาครั้งนี้ของ ที-อารา ก็ยังคงได้รับการตอบรับจากแฟน ๆ เป็นอย่างดี แม้ว่าก่อนหน้านี้จะเกิดเหตุการณ์ต่าง ๆ ภายในวง  แต่ในการขึ้นแสดงรายการ M count down ยังได้อันดับที่ 1 เป็นเวลา 2 สัปดาห์ติดต่อกัน
ในขณะเดียวกัน ที-อารา เริ่มจัดงานคอนเสิร์ตในประเทศต่าง ๆ ในวันที่ 15 กันยายน จนถึงเดือนพฤศจิกายน ตามตารางงานเริ่มที่ ฮ่องกง,มาเลเซีย,อินโดนีเซีย,จีน และญี่ปุ่น ได้รับการตอบรับกระแสดีจากแฟนคลับ
ประวัติ > ค.ศ. 2013: อัลบั้ม AGAIN

ช่วงต้นเดือนตุลาคม ต้นสังกัดได้ประกาศว่า ที-อารา จะกลับมาด้วยเพลง "Number nine." ในวันที่ 10 ตุลาคม เป็นการกลับมาอีกครั้งที่ได้รับความสนใจจากแฟน ๆ ชาวจีนมาก โดยทางต้นสังกัดจะร่วมโปรโมททั้งในประเทศและต่างประเทศอย่างจีน ช่วงปลายเดือนตุลาคม ที-อารา ได้รับรางวัลจาก yinyuetai ในประเทศจีนในการรับรางวัลของมิวสิกวิดีโอที่ได้รับการนิยมมากที่สุดเป็นอันดับที่ 1
หลังจากที่ปล่อยมิวสิกวิดีโอเพลง Number Nine แล้ว ทางต้นสังกัดยังปล่อย มิวสิกวิดีโอ "Do you know me?" และช่วงปลายปียังปล่อยมิวสิกวิดีโอ "Hide & Seek." อีกด้วย
ประวัติ > ค.ศ. 2014: อัลบั้ม And&End, การบุกตลาดจีน

หลังจากที-อารา ประสบความสำเร็จของอัลบั้ม AGAIN ในจีนที่ปล่อยซิงเกิล "NUMBER NINE" ซึ่งมียอดการเข้าชมมากกว่า 100 ล้านวิว ภายในเวลา 4 เดือน ช่วงต้นเดือนกันยายน 2014 ต้นสังกัด MBK.ent ได้ประกาศว่า ที-อารา จะกลับมาด้วยเพลง "Sugar Free" ในวันที่ 10 กันยายน  และยังประกาศถึงการบุกตลาดเพลงจีน โดยวันที่ 25 กันยายน ต้นสังกัด T-ara MBK.ent และต้นสังกัดบันเทิงในประเทศจีน Longzhen Culture Development ได้จัดงานเซ็นสัญญาขึ้น มูลค่ามากกว่า 5 พันล้านวอน (4.16 ล้านดอลลาสหรัฐ)  โดยมีการคาดการว่าจะสามารถสร้างรายได้ 16.5 พันล้านวอนต่อปี
ในวันที่ 13 ตุลาคม จะเป็นงานโชว์เคสแรกอย่างเป็นทางการของ ที-อารา ในประเทศจีน สำหรับงานจัดขึ้นที่ โรงแรมในกรุงปักกิ่ง ซึ่ง ที-อารา จะเริ่มมีการโปรโมทเป็นทางการในประเทศจีนนับจากนั้น มีทั้งการเข้าร่วมรายการชื่อดังในประเทศจีน การรับทำโฆษณา งานละคร งานคอนเสิร์ตและงานอื่น ๆ อีกมากมาย รวมทั้งได้คัฟเวอร์เพลง "Little Apple" ซึ่งฉบับดั้งเดิมเป็นเพลงภาษาจีนกลางที่ได้รับความนิยมอย่างมากในจีนของวงชอปสติกบราเธอส์ เป็นเวอร์ชันภาษาเกาหลีกับจีนกลางในท่อนฮุก โดยมีชอปสติกบราเธอส์ร่วมแสดงในมิวสิกวิดีโอด้วย โดยในมิวสิกวิดีโอ ที-อารา ได้เปลี่ยนโฉมตัวเองด้วยการสวมชุดวอร์มสีเหลืองสดใสพร้อมกับแต่งหน้า ทำผมแปลก ๆ เป็นแบบตลก แม้จะถูกมองว่าเลียนแบบคอนเซปต์ของเครยอนป๊อปก็ตาม
ประวัติ > ค.ศ. 2015: อัลบั้ม So Good

ในวันที่ 4 สิงหาคม ที-อารากลับมาอีกครั้งกับอัลบั้ม So Good และมิวสิกวิดีโอในเพลงชื่อSo Crazy ซึ่งทางต้นสังกัดกล่าวว่าเป็นการวัดกระแสว่าเรื่องราวอื้อฉาวที่เกี่ยวกับฮวาย็องและสมาชิกคนอื่น ๆ ที่เกิดขึ้นเมื่อ 3 ปีก่อน ยังส่งผลต่อความนิยมของวงอยู่หรือไม่
ประวัติ > ค.ศ. 2016: มินิอัลบั้ม REMEMBER

หลังจากที่หายไปกว่า 1 ปี 3 เดือน ล่าสุด วันที่ 4 พฤศจิกายน ค่าย MBK Ent. ได้ปล่อยคลิปทีเซอร์แรกของที-อาราสำหรับการกลับมาด้วยเพลงโปรโมท "TIAMO" ถูกปล่อยออกมาทางเว็บไซต์เพลงต่าง ๆ และในเวลาใกล้เคียงกันก็ได้ปล่อยคลิปเบื้องหลังการถ่ายทำมิวสิกวิดีโอออกมาด้วยเช่นกันโดยสาว ๆ จะกลับมาด้วยมินิอัลบั้มชุดที่ 12 REMEMBER โดยเพลงโปรโมท "TIAMO" จะเป็นเพลงจังหวะกลาง ๆ ทั้งทำนองและเนื้อเพลงจะให้ความรู้สึกอบอุ่นและน่ารัก ซึ่งสมาชิกที-อาราก็ได้บอกว่า ตั้งใจทำเพลงนี้ให้กับแฟนคลับทุกคนที่ยังยืนหยัดอยู่ข้าง ๆ ที-อารามาจนถึงทุกวันนี้
มินิอัลบั้มชุดที่ 12 REMEMBER นี้ จะประกอบไปด้วย
1. TIAMO (띠아모)
2. 이별 영화 (Farewell Movie)
3. 오늘까지만 아파할 거야 (It will only hurt until today/Prism)
4. TIAMO (Chinese Ver.) ฉบับภาษาจีน
5. TIAMO (Inst) เป็นบีตของเพลง Tiamo
ประวัติ > ค.ศ. 2017: มินิอัลบั้ม WHAT'S MY NAME, โซย็อน โบรัม ยุติโปรโมตกับวง, โปรโมตในฐานะสมาชิก 4 คน

สมาชิกที่ต่อสัญญาใหม่จนไปถึง เดือนธันวาคม ปี ค.ศ. 2017 คือ คิวรี อึนจ็อง ฮโยมิน จีย็อน ส่วน โซย็อน โบรัม ไม่ต่อสัญญาใหม่ สัญญาของทั้ง 2 สมาชิกจะหมดลงวันที่ 15 พฤษภาคม ค.ศ. 2017
ในวันที่ 7 พฤษภาคม รายงานจากสื่อว่าสมาชิก 6 คน ได้ถูกเลื่อนคัมแบคของพวกเธอตั้งแต่เดือนพฤษภาคมจนมาถึงเดือนมิถุนายนและด้วยสัญญาของโซย็อนและโบรัม จะสิ้นสุดในวันที่ 15 พฤษภาคมนี้ จากการพูดคุย การโปรโมทในฐานะกลุ่มครบวงก็ได้มีการเปลี่ยนแปลง ทั้งคู่จะไม่ร่วมโปรโมทอัลบั้มสุดท้ายของที-อารานี้ เหลือเพียงคิวรี, อึนจ็อง, ฮโยมิน และ จีย็อน จะมีการบันทึกเสียงกันใหม่สำหรับอัลบั้มของพวกเธอด้วยสมาชิกเพียง 4 คน ด้วยเหตุนี้การคัมแบคของพวกเธอจึงต้องล่าช้ากว่าเดิม MBK Entertainment กล่าวว่า "ในขณะที่รายละเอียดการคัมแบ็กครั้งนี้ เราไม่สามารถตกลงกันได้กับโบรัมและโซย็อนที่พวกเธอจะเข้าร่วมในอัลบั้มนี้ กิจกรรมของที-อาราของทั้ง 6 คน จะสิ้นสุดลงเมื่อสัญญาของโบรัมและโซย็อน หมดลง เราเสียใจจริง ๆ ที่ต้องนำข่าวร้ายมาสู่แฟน ๆ ที่ได้เชียร์ที-อารามาเป็นระยะเวลา 9 ปี ตอนนี้ ที-อาราจะทำการโปรโมทสมาชิก 4 คน แม้ว่าพวกเธอจะไม่สามารถมาร่วมงานกับเราได้ แต่หวังว่าอนาคตของโบรัมและโซย็อนจะมีอนาคตที่สดใสหลังจากที่ได้อยู่กับเราตลอด 9 ปี"
วันที่ 20 มิถุนายน ค.ศ. 2017 T-ara ชนะรายการเพลง THE SHOW ในรอบ 5 ปี หลังจากเกิดเรื่องขัดแย้งในวง
ประวัติ > ปี ค.ศ. 2018: ที-อาราไม่ต่อสัญญากับเอ็มบีเค จะไม่ยุบวงและจะพักกิจกรรมทำงานเดี่ยว

เมื่อวันที่ 3 มกราคม 2018 ฮโยมินได้ประกาศผ่านบัญชีอินสตาแกรมของเธอเพื่อว่าตัวเธอเอง จียอน อึนจองและ คิวรี ตัดสินใจที่จะไม่ต่อสัญญากับ MBK และออกจากบริษัท หลังจากนั้นได้มีการยืนยันจากบริษัท MBK ออกมาชี้แจงว่าวงได้สิ้นสุดสัญญาของบริษัทไปแล้ว แต่อย่างไรก็ตามบริษัทไม่ได้ระบุว่าที-อารานั้นได้แยกวงหรือไม่
สมาชิก

| ชื่อในการแสดง> ไทย | ชื่อในการแสดง> โรมัน | ชื่อในการแสดง> ฮันกึล | ชื่อในการแสดง> ฮันจา | ชื่อจริง> ไทย | ชื่อจริง> โรมัน | ชื่อจริง> ฮันกึล | ชื่อจริง> ฮันจา | วันเกิด | ตำแหน่ง | สังกัดปัจจุบัน |
| --- | --- | --- | --- | --- | --- | --- | --- | --- | --- | --- |
| คิวรี | Qri | 큐리 | 居麗 | อี จีฮย็อน | Lee Jihyun | 이지현 | 李智賢 | 12 ธันวาคม พ.ศ. 2529 (37 ปี) | หัวหน้าวง, นักร้องเสริม, แร็ปเปอร์ |  |
| อึนจ็อง | Eunjung | 은정 | 恩靜 | ฮัม อึนจ็อง | Ham Eunjung | 함은정 | 咸恩靜 | 12 ธันวาคม พ.ศ. 2531 (35 ปี) | นักร้องเสียงหลัก, แร็ปเปอร์นำ | UFO Production |
| ฮโยมิน | Hyomin | 효민 | 孝敏 | พัก ซ็อนย็อง | Park Sunyoung | 박선영 | 朴善英 | 30 พฤษภาคม พ.ศ. 2532 (35 ปี) | นักร้องเสียงหลัก, แร็ปเปอร์หลัก, นักเต้นนำ | Sublime Artist Agency |
| จีย็อน | Jiyeon | 지연 | 智妍 | พัก จี-ย็อน | Park Ji-yeon | 박지연 | 朴智妍 | 7 มิถุนายน พ.ศ. 2536 (31 ปี) | นักร้องนำ, นักเต้นหลัก, ภาพลักษณ์ของวง, น้องเล็ก | Longzhen Culture (จีน) Partners Park (เกาหลี) |
สมาชิก > อดีตสมาชิก

| ชื่อในการแสดง> ไทย | ชื่อในการแสดง> อังกฤษ | ชื่อในการแสดง> ฮันกึล | ชื่อในการแสดง> ฮันจา | ชื่อจริง> ไทย | ชื่อจริง> อังกฤษ | ชื่อจริง> ฮันกึล | ชื่อจริง> ฮันจา | วันเกิด | ตำแหน่ง | เข้าร่วม | ยุติโปรโหมด | ปัจจุบัน | สังกัดปัจจุบัน |
| --- | --- | --- | --- | --- | --- | --- | --- | --- | --- | --- | --- | --- | --- |
| จีแอ | Jiae | 지애 | 支援 | อี จีแอ | Lee Jiae | 이지애 | 李支援 | 6 สิงหาคม พ.ศ. 2530 (37 ปี) | นักร้องเสียงหลัก | 2009 | 2 เดือน | สมาชิกวง JEVICE | Dream Tea Entertainment |
| จีว็อน | Jiwon | 지원 | 知元 | ยัง จีว็อน | Yang Jiwon | 양지원 | 楊知元 | 5 เมษายน พ.ศ. 2531 (36 ปี) | นักร้องนำ | 2009 | 2 เดือน | อดีตสมาชิกวง SPICA, สมาชิกวง UNI.T | - |
| ฮวาย็อง | Hwayoung | 화영 | 和榮 | รยู ฮวาย็อง | Ryu Hwayoung | 류화영 | 柳和榮 | 22 เมษายน พ.ศ. 2536 (31 ปี) | แร็ปเปอร์หลัก นักร้องเสริม | 2010 | 2012 | นักแสดง | Wellmade STARM |
| อารึม | Areum | 아름 | 雅琳 | อี อารึม | Lee Areum | 이아름 | 李雅琳 | 19 เมษายน พ.ศ. 2537 (30 ปี) | นักร้องนำ แร็ปเปอร์นำ | 2012 | 2013 | ศิลปินเดี่ยว | DWM Entertainment |
| โบรัม | Boram | 보람 | 보람 | ช็อน โบรัม | Jeon Boram | 전보람 | 全보람 | 22 มีนาคม พ.ศ. 2529 (38 ปี) | นักร้องเสริม แร็ปเปอร์ | 2009 | 2017 | นักแสดง, ศิลปินเดี่ยว | - |
| โซย็อน | Soyeon | 소연 | 素妍 | พัก อินจ็อง | Park Injung | 박인정 | 朴仁静 | 5 ตุลาคม พ.ศ. 2530 (37 ปี) | นักร้องเสียงหลัก | 2009 | 2017 | นักแสดง, ศิลปินเดี่ยว | - |
สมาชิก > ระยะสมาชิก

สมาชิกดั้งเดิม : จีแอ จีว็อน อึนจ็อง ฮโยมิน จีย็อน
2009 :   อึนจ็อง ฮโยมิน จีย็อน คิวรี โบรัม โซย็อน
2010 - 2011: อึนจ็อง ฮโยมิน จีย็อน คิวรี โบรัม โซย็อน ฮวาย็อง
2012  : อึนจ็อง ฮโยมิน จีย็อน คิวรี โบรัม โซย็อน อารึม ฮวาย็อง
2013 - 2016 : อึนจ็อง ฮโยมิน จีย็อน คิวรี โบรัม โซย็อน
2017  : อึนจ็อง ฮโยมิน จีย็อน คิวรี